"Ühenduses" dr Charles Stanleyga
tähistab 45 aastat Jumala ustavust.
Ühel hetkel võtsin pangast raha.
Teisel hetkel sain teada, et kõik mu raha on läinud.
Sellega hakkas päevavalgele tulema mu poja uimastisõltuvus.
In Touch esitleb:
"Kadunud poja ema"
Mul ei olnud kerge lapsepõlv.
Isa kohtles mind halvasti ja oli väga range.
Iga päev oli piin.
Kui mu poeg sündis,
otsustasin teha kõik, et ta sama ei kogeks.
Andsin talle kõik.
Arvasin, et see on armastus - mida see polnud.
Lõpuks uimastisõltuvus hävitas ta.
Elasime viis aastat autos, teadmata, mida toob järgmine päev.
Toetusime teiste heatahtlikkusele, et toime tulla.
Kui sul on väga raske,
siis tea, et Jumalale pole miski liiga raske.
Ta teab su olukorda, Ta on valmis sind aitama...
Kui kuulsin Charles Stanleyt rääkimas Jumala Sõna,
oli see justkui ette määratud.
Ta tahab, et usaldaksid Teda samm korraga
oma olukorras.
Sa jääd peale.
Andsin oma parima, et mu poja elu oleks parem,
aga tegin seda ilma Kristuseta.
Arvasin, et ta on kaine.
Teel koju sõitsime vastu eraldusribal olevat liiklusmärki.
Hoidsin kinni. Poleks ma seda teinud, oleksin aknast välja lennanud.
Ta tuli palatisse ja vajus põlvili.
Ta hakkas nutma ja ütles: "Ema, oleksin su peaaegu tapnud."
See muutis teda.
See avas ta silmad.
Nüüd on meil ühine korter.
Mu poeg on kaks aastat uimastitest vaba olnud.
Elu on taas normaalne.
Tahan aidata teisi, kes on samas hädas.
Mulle meeldivad Jeesuse tähendamissõnad.
Kadunud poeg - see on minu poeg.
Ta võttis mult kõik ja kaotas selle.
Aga kui ta naasis, oli kõik unustatud ja andeks antud.
Tahtsin teda tagasi.
Nõnda on Jumal mind armastanud.
Armastan teda vastu kuni elu lõpuni.
"Õpetlikum on olla orus kui seista mäetipul."
Stanley 29. elutarkus
Veel julgustavaid lugusid leiad aadressil intouch.org/stories.
Täna saates: "Konarlik tee Jumala tahtesse"
Üks suuremaid Piibli teemasid on Jumala tahe.
Uskmatutes tekitab see põlgust
ning usklikud sageli väldivad seda.
Sellega on nii, et me kas elame Jumala tahtes või mitte.
See on valik.
See on valik, mille teeme, kui seisame elu ristmikel,
mida juhtub tihti.
Mõtle Jumala tahtele oma elus.
Mida teed selleks, et seda ära tunda?
Mida teed siis, kui selle teada saad?
Kas kuuletud Talle või lihtsalt mõtled sellele?
Kas imestad, miks asjad lähevad pahasti,
ja mõtled, et oleks võinud teha hoopis nii?
Väga tähtis teema.
Sellele pealkirja mõeldes tuli mulle mõttesse
"Konarlik tee Jumala tahtesse".
Kuna see pole kerge.
Tee peal võib komistada kivide taha, kui ei vaata ette.
Tahaksin teile neist takistustest lähemalt rääkida
ja panna teid mõtlema, kas nende pärast te ei otsigi Jumala tahet,
kas olete vaadanud mööda oma elu ühest tähtsaimast asjast.
Tahan tuua välja mõned punktid, mille võiks ka kirja panna.
Alustame kohe otsast.
Esimene komistuskivi on isepäisus.
Enda tahtmine.
Me oleme uhked ja isekad.
Tihti ei taha me Jumalat kaasata, vaid teeme ise ja palume õnnistust.
Temaga käivad asjad teisiti.
"Keegi ei ütle mulle, kuidas tuleb elada."
Väga rumal suhtumine.
Keegi meist pole ise nii hea,
et Jumala tahet teha.
Kuskil Piiblis ei öelda, et see teekond on kerge.
See on konarlik.
Jumala tahte tegemise teel on palju komistuskive.
Neid on tööl, kodus.
Vaata oma elule ja mõtle, mitu korda oled Jumala tahtest välja astunud.
Mitu korda oled Jumala tahtest peaaegu välja astunud?
See on konarlik tee.
Sestap tahan tuua välja mõned neist takistustest. Iseteadlikkus on üks.
Teine on kaasinimeste mõju.
Teised on meile väga varmad ütlema, kuidas tuleks elada,
kuidas ja mida peaks tegema, mida oma rahaga teha,
kellega abielluda, kuidas lapsi kasvatada...
Neil on kõike öelda selle kohta, kuidas peaksid oma elu elama.
Ja tihti juhtub, et võtadki valet nõu kuulda.
Jumal on valmis näitama sulle kõike, mida sul on vaja oma elu kohta teada,
kui Teda kuulad.
Nad tõstavad oma arvamuse Jumala omast kõrgemale.
Kui keegi ütleb: "Kui mina oleksin sina", siis vaata ette.
Esiteks ta pole sina. Ta ei saagi olla.
Ta ei tea Jumala plaani su elu jaoks ega seda, mis Tal parasjagu käsil on.
Tema võib arvata, et oled jubedas olukorras,
Jumal aga mõtleb, et just õige aeg.
Kolmas komistuskivi on see, et me ei tea Jumala tingimusi.
Jumala tahtes ei saa käia,
teadmata Tema tingimusi.
Toon paar tükki näiteks.
Jumala tahtes käimise üks oluline tingimus on see,
et tuleb õppida Jumalat ootama.
Jumala ajastus valmistab kristlastele suuri probleeme.
Teine tingimus.
Tuleb õppida Jumalat usaldama ja jätta edasine Tema hooleks.
Maailmale kõlab see võõrastavalt.
"Mis mõttes usalda Jumalat ja jäta edasine Tema hooleks?"
See ongi usk.
Teel võib tulla ette raskeid lõike.
Jumala tahtes käimine ei ole lihtne.
Elus tuleb ette takistusi,
aga selle kiuste jätkame teed sõnakuulelikkuse poole.
Üks tingimusi on ka see, et laseksime Jumalal täita kõik oma vajadused.
Suurem osa arvab, et peab seda ise tegema.
Ei, Jumal täidab kõik vajadused.
Kui kõnnime Jumala tahtes, on kõik meie vajadused täidetud.
Edasi...
Komistuskiviks on ka tahtlik patt.
Järgmised neli asja tasub üles märkida,
sest need on põhjapanevad.
Esimene: patt teeb meid kurdiks Jumala häälele.
Kui oled Jumalale sõnakuulmatu, ei kuule sa enam nii selgelt seda,
mida Ta igatseb su südamele kõneleda.
Teiseks ei lase patt näha Jumala perspektiivi.
Me ei tea enam Ta tahet.
Tahtlik patt varjutab meie elus Jumala perspektiivi ja teod.
Kes saaks oma eluga rahul olla, kui ta ei tea, kuhu ta läheb?
Kolmandaks teeb patt kõvaks meie südame,
me ei märka Teda enam.
Sõnakuulmatus Jumalale teeb südame kõvaks.
Inimesed komistavad,
sest nad lasevad oma ellu patu, mis juhib nad kõrvale.
Neid ootavad Jumala parimad palad,
aga nad lasevad patul end teelt kõrvale viia.
Pidevalt räägitakse:
"Ma ei saa aru, miks Jumal mind nii kohtleb."
Pigem kuidas kohtled sina Teda.
Sa ei kuula Teda, ei kuuletu Talle. Su asjad ei õnnestu.
Kuskil Jumala Sõnas ei lubata,
et Ta õnnistab pattu, sõnakuulmatust ja usuleigust.
Elu ei käi nii.
Lisaks teeb patt meid tuimaks Jumala Sõna suhtes.
Kui ütled, et loed Jumala Sõna, aga Jumal ei räägi sinuga,
on põhjuseks sõnakuulmatus.
Sa ei kuula Teda, oled juba ise otsuse teinud.
Seega kõik, mis sulgeb mu kõrvad,
pimestab mu silmad, kõvastab mu südame ja teeb mu tuimaks,
on paha lugu.
Kui sa pole Jumala tahtes, siis nii juhtub.
Haistad, et miski on valesti.
Mõtled, kust see tuleb.
Kui vaatad omaenda südamesse, siis näed, kus oma eluga oled.
Siis näed, kas tõepoolest tahad Jumala tahet teada ja selles käia.
Tee peal on ka selline komistuskivi nagu kahtlemine.
Kuna kristlase elu pole kerge,
on kaheldagi kerge.
Kui Jumalas kahtleme, järgnevad valed otsused.
Kui Temas kahtlen, milles täpsemalt kahtlen?
Analüüsime seda veidi.
Kui Jumalas kahtlen,
kahtlen täpsemalt selles, mis Jumalal on mulle isiklikult.
"Ta tahe on üldine, see pole isiklik." On küll.
Ühesõnaga kahtlen, kas Ta ilmutab oma tahet.
Kahtleme selles, kuna meil puuduvad faktid.
Fakt on see,
et Jumal armastab igatüht isiklikult, Tal on igaühe jaoks plaan,
Ta aitab selles plaanis käia ja varustab kõigega.
Tulgu raskused, valu, kannatused või kaotus.
Kõige selle pöörab Jumal heaks, kui tead, kust see tuleb.
Raskused ja katsumused ei tule saatanalt.
Neid laseb meie ellu Jumal, selleks et meid kasvatada.
Valdkondades, kus seda on vaja.
Inimene võtab Jeesuse vastu oma Päästjaks,
misjärel võib ta ellu tulla mõni suur proovikivi.
Vaadake, Jumal laseb sel proovikivil tulla,
et teda vormida, ette valmistada, muuta,
lõigata ära see, mis ta ellu ei kuulu.
Meie aga järeldame, et Jumal ei armasta meid,
et midagi on rikkis, sest vaadake, mis toimub.
Mõelgem apostel Paulusele ja teistele suurematele piiblitegelastele.
Mida kõike nad ei kannatanud!
Seda kõike kasutas Jumal,
et täita oma eesmärki ning vormida mehi ja naisi jumalakartlikeks.
See on alati Jumala eesmärk.
Jumala eesmärk ei ole meile meeldida või anda meile kõike, mida tahame.
Jumala eesmärk on teha meid Kristuse-sarnaseks.
Niisiis, kahtlemine juhib meid enamasti valele rajale.
Mõtle endamisi, kas saaksid oma elu vaadates öelda,
et elad Kristusele sõnakuulelikult.
On su töö saadud Temalt?
Riietud usklikule kohaselt?
Kasutad raha usklikule kohaselt?
Sinu eesmärk peaks olema järgida Issandat.
Kas võid öelda: "Niipalju, kui oma südant tean,
usaldan igal sammul Issanda juhtivat kätt."
Ta tahab ja igatseb seda, ja nii on Ta mõelnud.
Meie tuleviku kujundab see, kas allume Ta tahtele või mitte.
See pole kerge, sest teel on palju komistuskive,
mida praegu teile üles loen.
Nagu öeldud, kuulub nende hulka alaväärsustunne.
Mõelge kasvõi Moosesele.
Kui Jumal end Moosesele ilmutas ja talle ülesande andis,
ei olnud mees just vaimustuses.
Küll polnud ta kõneosav, küll ei osanud ta seda, teist...
Huvitav, kui paljud Jumala sulased on lahkunud Jumala tahte teelt,
kuna on arvanud, et pole kõneosavad või lauluosavad, ei oska seda või teist,
ei saa teatud töökohal hakkama.
Ära alahinda seda, milleks Jumal sind võimeliseks peab.
Tema on see, kes sind aitab.
Tema aitab sul muutuda.
Ärgu su otsused põhinegu su enda mõtlemisel,
vaid sellel, milleks Jumal sind on kutsunud.
Ta teeb seda, mis on meile parim.
Ta annab meile kõik, mida on vaja Ta eesmärgi ja tahte täitmiseks.
Ta pole öelnud, et see tuleb kerge.
Paljud vajuvad ära, pöörduvad tagasi patu juurde.
Kuigi see polegi niivõrd äravajumine,
kuivõrd otsus teha taas midagi, millest Jumal on su vabastanud.
Sest sa ei arva, et võiksid elada Jumala vääriliselt.
Aga olgu öeldud -
Piiblis ei ole ühtki kohta, kus Jumal ütleb,
et kui Ta laps teeb pattu, on asjal lõpp.
Ta ütleb, et kui oma patud tunnistame, on Tema ustav ja õige,
Ta andestab ja puhastab ülekohtust.
Terve usuelu teeme vigu.
Teeme pattu.
Jumal on aga meile kinnitanud, et Ta ei heida meid kõrvale,
kui Tema käsku rikume, kui kuhugi takerdume.
Me ei pruugi olla alati sama tugevad kui mõni teine.
Me teeme vigu, eirame Jumalat teadlikult.
Tagajärjed on meie kanda. Aga kas lööme käega? Ei.
Palume siiralt Jumalalt andestust.
Jääme Talt ootama tarkust ja juhtimist
ning tundlikku südant, et patust hoiduda.
Jumal on meie poolel.
Ta aitab meil saada selleks, kelleks on meid loonud.
Aga kui sa teed väga suurt pattu?
Mida see ka ei tähendaks...
Kindel on see, et Jumal saab tuua sind välja ükskõik kui suurest patust.
Kuigi mõne puhul soovid, et sa poleks seda teinud.
Sest Jumal nuhtleb.
Ta teeb seda armastuses, et tuua meid tagasi Ta tahtesse.
Ta ei heida sind välja, kui tee peal takerdud.
Üks meie vabandusi on ka hõivatus.
"No, ma pole jõudnud kirikus käia.
Ma pole jõudnud Piiblit lugeda.
Olen nii hõivatud, et lihtsalt ütlen kiire palve enne magamaminekut."
Hõivatus on saatana relv.
Hõivatus võib saada patule vabanduseks.
Sest teate, see maailm, kus me elame,
on vastuolus meie ja meie eluga.
See maailm on meiega vastuolus.
Mistõttu on meie jaoks kõige tähtsam
veeta Temaga aega.
Olgu see aeg lühike või pikk,
me kõik vajame sellist lähedust.
Vaadake, jumalakartlikuks saamine võtab aega.
Õppida Issandaga käima ja ära tundma Ta tahet - see võtab aega.
See teekond on konarlik.
Kui ootad kergemaid aegu, siis neid paraku ei tule.
Mõned asjad võivad olla kergemad,
aga jumalakartlikus elus ei tule aega, kus on kerge ja võid lõdvaks lasta.
Siis on ka üleastumine kerge tulema.
Jumal on andnud meile elu, imelise elu.
Ta on andnud meile Püha Vaimu, kes elab meie sees
ja on meiega kogu aeg,
kõiges, millest läbi läheme.
Isegi kui tunned, et oled üksi, sa ei ole.
Isegi kui tunned üksindust, sa pole üksi.
Su elus võib olla midagi, mis on kahe silma vahele jäänud.
Sel juhul mõtle,
kas pühendad Talle seda väärtuslikku aega, mida Ta igatseb.
Aega, kus Ta trööstib, ehitab üles,
annab tarkust, juhiseid, tuge, abi.
Hoiatab sind. Nagu Talle omane.
Kristlase elu pole kerge, see on konarlik.
Kuid Püha Vaim aitab meid,
Jumala ligiolu ja Ta Sõnas toodud lubadused on meie omad.
Tänu sellele käsiraamatule, Jumala Sõnale,
on kristlik elu parim elu, mida tahta.
Juhtugu mis tahes.
Kus sa oma usueluga oled?
Kas saad öelda, et elad Jumala tahtes?
Kas näed siiralt vaeva, et iga päev Tema tahtes käia?
Või hoopis nurised, ähid ja ohid,
arvates, et kristlus pole vist päris see?
On ikka see.
Enamasti oleneb see ikka sellest,
millal sa viimati maha istusid, Jumala Sõna lugesid,
palusid, et Jumal kõneleks ja näitaks sulle oma tahet.
Ja kui ei tea, kust lugeda?
See on hämmastav,
et isegi kui valid huupi, on seal juttu Jumalast.
Ta teab, mida peaksid lugema, millal peaksid lugema
ja mida on vaja selleks, et sind julgustada.
Kas sa oled oma usueluga rahul?
Mitte et kõik peaks olema täiuslik,
aga kas tunned, et kasvad?
Sellega seoses toon kolm asja,
mida kristlased oma usuelus kardavad.
Esimene: nad kardavad seda, mida Jumal käsib neil teha.
Nad mõtlevad, et äkki käsib Jumal neil misjonäriks hakata.
Nii kaugele ei tasuks mõelda.
Et Jumal käsib teha seda, teist ja kolmandat.
Tea, et armastav Isa käsib sul teha ainult seda,
mida sa suudad teha Tema abiga, jõuga ja tarkusega.
Ta ei nõua sellest enamat.
Teine: hirm läbikukkumise ees.
"Ma ei suuda elada nagu õige kristlane." Ise ei suuda meist keegi.
Me kõik eksime vahel, aga palume Jumalalt andeks ja jätkame teed.
Kuid me ei mängi sellega ega tee seda siis, kui tuju tuleb.
Ta ütleb, et kui oma patud tunnistame...
See tähendab, et oleme Temaga sama meelt.
"Kui me oma patud tunnistame, on tema ustav ja õige,
nõnda et ta annab andeks meie patud ja puhastab meid kogu ülekohtust."
Ta tõstab meid jalule ja viib meid edasi.
Me ei ole kaetud sõnakuulmatuse ja patu poriga.
Palume Jumalalt andestust ja läheme edasi.
Pole pühakut, kes ei teeks pattu.
Me kõik teeme.
Jumala tahtesse viiv tee on künklik.
Me komistame, kui me just ei toetu tugevalt oma Issandale,
ei kuula Teda ega sõltu Pühast Vaimust.
Seega...
See on Jumala Vaim, kes elab su sees,
et aidata sul teha kõike, mida Jumal käsib.
See on Jumalalt saadud kindlus.
Kui me komistame, on Ta valmis meile andestama.
Me niisiis kardame, mida Jumal käsib meil teha, ja kardame läbi kukkuda.
Peale selle kardame ka kriitikat.
Kui palju kordi oled Jumalat eiranud,
kuna oled kartnud, et keegi võib sulle midagi öelda?
Kristlased võivad muutuda kriitika suhtes hämmastavalt tundlikuks.
Pane tähele. Kui elad jumalakartlikult, on kriitika paratamatu.
Kui elad jumalakartlikult ja kuuletud Jumalale,
otsid Tema tahet,
oled kindla peale õnnistatud.
Jumal on sinu poolel, Ta elab su sees.
Tea, et Jumal tahab kogu hingest sind aidata, varustada,
anda sulle jõudu, tarkust ja juhiseid jumalakartliku elu jaoks.
Jumalakartlikkus teeb meid säravamaks.
Küsiksin paar küsimust.
Analüüsi oma elu - elu, mida elad sina ja ainult sina.
Ole mureta, keegi ei näe su mõtteid.
Kas saad öelda,
et kõnnid Jumala tahtes?
Mitte et sa ei teeks kunagi pattu.
Mitte et sa ei lööks kunagi kõikuma ega teeks ühtegi viga.
Mitte et sa...
Ühesõnaga, kas saad oma elule vaadates öelda,
et oled Jumala tahtes?
Mitte läbisõidul.
Niisiis, kas saad oma elule vaadates öelda, et käid Tema tahtes?
Tuleb aegu, kui sõnakuulelik on lihtsam olla.
Tuleb aegu, kui Jumalale sõnakuulelik on väga raske olla,
kuna on juhtunud asju, mille on põhjustanud keegi teine.
Parim turvapaik
on Jumala tahte keskmes.
Sinna pead ise minema.
Kuidas sinna saada? Nii, et palud Jumalalt andeks oma patud
ja ütled: "Niipalju, kui oma südant tunnen,
tahan Sind oma elu valitsema, juhtima ja suunama.
Issand, Sinu abi, jõu ja Püha Vaimu väega
annan parima, et Sulle järgneda."
Sa ei saa lubada, et ei tee enam pattu, et hakkad laitmatuks,
et teed nüüdsest kõik õigesti.
Aga saad öelda: "Siin on mu elu.
See on mu südameigatsus.
Ma usun, et Sina, Püha Vaim, oled pannud minusse väe
ja jõu Sulle kuuletuda."
Kas see on su igatsus?
Isa, täname Sind kogu hingest armu eest.
Aitäh, et Sa tead, kes me oleme ning kus ja miks oleme.
Aitäh, et oled valmis tulema meie ellu millal tahes,
et andestada meie patud, puhastada meid, tõsta meid jalule
ja viia meid edasi oma tahte keskmesse.
Palvetan, et tänane kõnetaks igatüht.
Palvetan selle inimese pärast,
kes täna on tulnud ega tea Su tahtest midagi.
Ta pole kunagi mõelnud, et Sa võiksid ta vastu tõelist huvi tunda.
Palun, et ta alistaks täna oma elu Sulle.
Aitäh, Isa, et meid armastad.
Aitäh, et Sa ei kaota kunagi meie suhtes lootust.
Aitäh, et siis, kui lahkume siit maisest elust,
ootad Sina meid, sest oled öelnud:
"Ma ei hülga sind
ega jäta sind maha."
Väärid meie kiitust.
Jeesuse nimel, aamen.
Kui saade on olnud sulle õnnistuseks,
külasta meie kodulehte intouch.org.
"Ühenduses" juhib inimesi kõikjal maailmas Jumala tundmisse
ja ehitab üles kohalikku kogudust.
Saadet toetab In Touchi organisatsioon
ning see on saanud teoks Jumala armu, palvete ja annetuste toel.
Tõlge: Karin Reisko